<classify> Pluijm aliyeahirisha kwenda mapumziko kufuatia Ligi Kuu kusimama kwa muda kupisha maandalizi ya Taifa Stars, inayojiandaa kucheza na Algeria Novemba 14, alisema ameridhishwa na mchango wa kila mchezaji aliyepo kwenye timu yake ndiyo maana hana mpango wa kuongeza mchezaji mpya.Nina kikosi kipana ambacho kinanipa wakati mgumu kuchagua nani wa kucheza na nani akae benchi, kizuri zaidi hata uwezo wao unapishana kidogo sana.Hivyo sioni sababu ya kuingia gharama kusajili mchezaji mpya nimeridhika uwezo wa hawa waliopo, watafanya mambo mazuri sana, alisema Pluijm.Kocha huyo raia wa Uholanzi, alisema anataka kubadili mfumo wa uchezaji kwenye timu yake wakati ligi itakapoendelea kwa kuwapa nafasi wachezaji ambao wamekaa benchi kwa muda mrefu ili waweze kutoa mchango wao na kuongeza ushindani wa namba.Alisema anataka kila mchezaji wa Yanga kutoa mchango angalau kwa asilimia 50, ambao ana uhakika ifikapo mwisho wa msimu watakuwa wamefikia lengo ambalo ni kutetea ubingwa wao wa Tanzania Bara msimu huu.Kuna idadi kubwa ya wachezaji bado sijawatumia katika mechi tisa za ligi tulizocheza, nataka kubadilisha mfumo ambao utamlazimu kila mchezaji acheze hata kwa dakika 20, ili kutoa mchango wake kwa timu na kupandisha kiwango chake pia, alisema.Alisema kama kocha amekuwa akifuatilia kwa karibu maendeleo ya kila mchezaji akitaka kuona uwajibikaji wake na maendeleo ili aweze kumpa nafasi ya kucheza na kuonekana kama inavyokuwa kwa wengine wenye majina makubwa kwenye timu hiyo.  <topic>: MICHEZO 